- Մտավորականը նա չէ, ով ձգտում է աթոռի: Մտավորականն ընդդիմություն չէ, որ իշխանություն պահանջի, իսկ ստանալուց հետո մոռանա թե´ իր խոստումները, թե´ ժողովրդին: 2 միլիոն ժողովուրդ և 70 կուսակցություն. սա ողբ չէ՞: Ի՞նչ է ուզում այսօրվա ընդդիմությունը. իշխանափոխություն և ուրիշ ոչինչ: Մենք ուզում ենք լավ երկիր կառուցել: Մենք` մտավորականներս, ճիշտ չենք պահել մեզ: Վերջին հաշվով` հայոց պետականության կառքը դարերի´ց է գալիս, մշակույթո´վ է գալիս: Մենք ոչ թե աշխարհին զարմացնելու ցանկությամբ ենք եկել, այլ` կարողությամբ: Նայեք, թե ի˜նչ հարուստ է մեր կառքը` Նարեկացի, Շիրակացի, Ռոսլին... Իսկ այսօր ո՞ւր ենք հասել. երիտթուրքերի երազանքն էր դա: Մենք խնդրում ենք բոլորին, որ լսեն մեզ գոնե մեկ անգամ. 25 տարի մեզ չեն լսել: